Β΄ Εθνική ποδοσφαίρου ανδρών 1973-74

Το πρωτάθλημα Β΄ Εθνικής 1973-74 διεξήχθη και πάλι σε τρεις ομίλους, δύο με 20 ομάδες και έναν με 21. Οι νικητές των τριών ομίλων ανέβηκαν απευθείας στην Α΄ εθνική κατηγορία. Επίσης, ανέβηκε και μια από τις δευτεραθλήτριες. Από τη σεζόν αυτή καταργήθηκε το σύστημα βαθμολογίας 3-2-1, το οποίο ίσχυε επί 35 σχεδόν χρόνια, και καθιερώθηκε το 2-1-0.

 Το νέο στοιχείο στο πρωτάθλημα Β΄ Εθνικής του 1973-74 ήταν η κατ' εξαίρεση συμμετοχή μιας επί πλέον ομάδας σε σχέση με το προηγούμενο. Συγκεκριμένα, στον Α΄ όμιλο του ειδικού ερασιτεχνικού πρωταθλήματος που έληξε τον Ιούνιο επικράτησε ο Νέστος Χρυσούπολης κερδίζοντας την άνοδο στη Β΄ Εθνική. Ο επιλαχών Εθνικός Αλεξανδρούπολης έκανε ένσταση, στην οποία δικαιώθηκε τον επόμενο Οκτώβριο. Στο μεταξύ ο Νέστος προετοιμαζόταν κανονικά να συμμετάσχει στη Β΄ Εθνική. Είχε κάνει μεταγραφές και είχε πάρει μέρος στον α΄ γύρο του Κυπέλλου Ελλάδος 1973-74, στο οποίο μετείχαν μόνο επαγγελματικά σωματεία. Μάλιστα, είχε αποκλείσει τον Πανδραμαϊκό με 4-2, αποτέλεσμα που ακυρώθηκε μετά την εκδίκαση της ένστασης και ο Πανδραμαϊκός ξαναέπαιξε αυτή φορά με τον Εθνικό Αλεξανδρούπολης. Λόγω της διαμορφωθείσας κατάστασης η ΕΠΟ αποφάσισε να επιτρέψει και στις δύο ομάδες να πάρουν μέρος στη Β΄ Εθνική, με αποτέλεσμα στον Γ΄ όμιλο να λάβουν μέρος 21 ομάδες και συνολικά 61. Την «ατέλεια» των 61 ομάδων η ΕΠΟ είχε αποφασίσει να διορθώσει με την άνοδο οκτώ αντί για εννιά ομάδων από το ερασιτεχνικό πρωτάθλημα, στη θέση των εννέα που θα υποβιβάζονταν. Για πρώτη φορά στην ιστορία της Β' εθνικής την άνοδο κέρδισαν τέσσερις ομάδες, οι τρεις πρωταθλητές των τριών ομίλων και επιπλέον μία ακόμα ομάδα ανάμεσα στις τρεις δευτεραθλήτριες μετά από αγώνες μπαράζ. Το καλοκαίρι του 1974, οι συνθήκες άλλαξαν. Η χούντα έπεσε και στην Κύπρο υπήρξε εισβολή του τουρκικού στρατού. Παρενέργεια των γεγονότων αυτών ήταν η αδυναμία του ΑΠΟΕΛ να λάβει μέρος στο ελληνικό πρωτάθλημα παρ' ότι αγωνιστικά είχε εξασφαλίσει τη συμμετοχή του. Αλλά και γενικότερα το να αντιμετωπίζεται το πρωτάθλημα της Κύπρου, ως όμιλος της ελληνικής Β΄ Εθνικής ήταν μη αποδεκτό πλέον και οι κυπριακές ομάδες έπαψαν να παίζουν στο ελληνικό πρωτάθλημα. Την κενωθείσα θέση κατέλαβε ο αγωνιστικά υποβιβασθείς από την Α' εθνική Ολυμπιακός Βόλου, ενώ το κενό του τελευταίου στην Β' εθνική καλύφθηκε με την παραμονή μιας από τις ομάδες που είχαν αγωνιστικά υποβιβαστεί. Έπειτα από αγώνες μπαράζ τυχερός στάθηκε ο Αίας Σαλαμίνας. Ομάδες: 61 Όμιλοι (3): δύο με 20 και ένας με 21 ομάδες. Πρωταθλητές: Π.Α.Σ. Γιάννινα: άνοδος στην Α΄ Εθνική. Π.Σ. Καλαμάτα: άνοδος στην Α΄ Εθνική. Α.Γ.Σ.Κ. Καστοριά: άνοδος στην Α΄ Εθνική. Άνοδος στην Α΄ ως δευτεραθλητής: Ατρόμητος Αθηνών. Υποβιβασμός (8): Πανναυπλιακός, Παναιγιάλειος. Α.Ο. Πετραλώνων, Αργοναύτης Πειραιά, Απόλλων Μυτιλήνης. Αναγέννηση Γιαννιτσών, Νίκη Πολυγύρου, Εθνικός Αλεξανδρούπολης. Υποβιβασμός από Α΄ Εθνική (3): Φωστήρας Ταύρου, Απόλλων Αθηνών, Απόλλων Καλαμαριάς. Άνοδος στη Β΄ από το ερασιτεχνικό πρωτάθλημα (8): Α.Π.Σ. Πάτραι, Δήμητρα Τρικάλων, Διαγόρας Ρόδου, Α.Ο. Μοσχάτου, Δόξα Βύρωνα, Μακεδονικός Σιάτιστας, Φ.Σ. Κοζάνης, Εθνικός Σιδηροκάστρου. Οι πρώτοι σκόρερ των 3 ομίλων ήταν οι εξής: Α΄ όμιλος: Μανώλης Λεβαντής (Κόρινθος): 27 γκολ. Β΄ όμιλος: Γιώργος Στολίγκας (Ατρόμητος Αθ.): 28 γκολ. Γ΄ όμιλος: Αλέκος Μοσχοφίδης (Καστοριά): 21 γκολ. Για την άνοδο Οι ομάδες που τερμάτισαν στη δεύτερη θέση διεκδίκησαν σε αγώνες μπαράζ μία θέση στην Α΄ Εθνική, με νικητή τον Ατρόμητο Αθηνών. Για αποφυγή του υποβιβασμού Οι ομάδες που τερμάτισαν στην τρίτη θέση από το τέλος (την πρώτη του υποβιβασμού), διεκδίκησαν σε αγώνες μπαράζ μια θέση στη Β΄ Εθνική, με νικητή τον Αίαντα Σαλαμίνας. Όλοι οι αγώνες έγιναν στον Βόλο. Στατιστική ποδοσφαίρου. Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 332. Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 116-123.